Уступнае слова на гэтай канферэнцыі меў ігумен Уніўскай Лаўры ераманах Бенядыкт Алексійчук (у 1990-ыя ён працаваў у Беларусі), які ў сваім слове падаў кароткія біяграфічныя зьвесткі пра блаславёнага мучаніка Клімента ды коратка ўказаў на ролю і месца Архімандрыта Клімента Шаптыцкага ў жыцьці Грэка-Каталіцкай Царквы. Дарэчы, а. Клімент Шаптыцкі ў міжваенны час бываў і ў Беларусі – быў удзельнікам унійных канферэнцыяў у Пінску, наведваў Усходнюю місію айцоў езуітаў у Альбярціне пад Слонімам, маліўся ў Жыровічах і Быцені.